JMART แรลลี่ 4 วันพุ่ง 9% เก็งเข้า SET50 โบรกชี้กำไรปี 65 เด่น ชูเป้า 75 บ. อัพไซด์ 29%
JMART บวก4 วันติดพุ่ง 9% เก็งเข้า SET50 โบรกชี้กำไรปี 65 เด่น รับแรงหนุนจากทุกธุรกิจ ผสานการ Synergy ชูเป้า 75 บ. อัพไซด์ 29%
JMART บวก4 วันติดพุ่ง 9% เก็งเข้า SET50 โบรกชี้กำไรปี 65 เด่น รับแรงหนุนจากทุกธุรกิจ ผสานการ Synergy ชูเป้า 75 บ. อัพไซด์ 29%
25 พ.ค. 2565

ผู้สื่อข่าวรายงานว่าวันนี้ (25 พ.ค.2565) ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 11:09 น. อยู่ที่ระดับ 58 บาท เพิ่มขึ้น 2.25 บาท หรือ 4.04% โดยทำจุดสูงสุดที่ 58.25 บาท และทำจุดต่ำสุดที่ 56.25 บาท ด้วยมูลค่าการซื้อขาย 391.81 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 29%

ทั้งนี้ราคาหุ้น JMART ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 53 บาท เมื่อวันที่ 19 พ.ค. 2565 คิดเป็นการปรับตัวเพิ่มขึ้น 5 บาท หรือคิดเป็น 9%
บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (25 พ.ค.2565) ว่า คาดแนวโน้มผลการดำเนินงานปี 2565 ยังคงเติบโตอย่างโดดเด่น (EPS Growth เพิ่มขึ้น 25% จากงวดเดียวกันของปีก่อน) โดยรับแรงหนุนจากทุกธุรกิจในเครือที่ยังมีพัฒนาการที่ดี ได้แก่ JMT, SINGER, Jasset, J-Mobile, KBJ ผสานการ Synergy ในกลุ่มเป็นแรงขับเคลื่อนที่ดี และคาดมีโอกาสเข้าคำนวน SET50 รอบนี้เพิ่มความน่าทยอยสะสม แนะนำราคาเป้าหมาย 75 บาท